CELEX: 52009PC0523
Language: sk
Date: 2009-10-16
Title: Návrh rozhodnutie Rady o poskytnutí makrofinančnej pomoci Gruzínsku SEK(2009)1310 final

Dôležité právne oznámenie

|

52009PC0523

Návrh rozhodnutie Rady o poskytnutí makrofinančnej pomoci Gruzínsku SEK(2009)1310 final  /* KOM/2009/0523 v konečnom znení - CNS 2009/0147 */  

	[pic] | KOMISIA EURÓPSKYCH SPOLOČENSTIEV |Brusel, 16.10.2009KOM(2009)523 v konečnom znení2009/0147 (CNS)NávrhROZHODNUTIE RADYo poskytnutí makrofinančnej pomoci GruzínskuSEK(2009)1310 finalDÔVODOVÁ SPRÁVAKontext návrhu |110 | Dôvody a ciele návrhu Komisia navrhuje poskytnúť makrofinančnú pomoc (ďalej len „MFP“) Gruzínsku vo forme grantu vo výške najviac 46 miliónov EUR s cieľom pokryť potreby Gruzínska týkajúce sa vonkajšieho financovania v období rokov 2009 – 2010, ktoré boli zistené Medzinárodným menovým fondom (MMF). Táto pomoc, ktorá má byť pridelená na financovanie deficitu štátneho rozpočtu, je súčasťou komplexného balíka Spoločenstva vo výške do 500 miliónov EUR, zavedeného na podporu obnovy Gruzínska po skončení ozbrojeného konfliktu s Ruskom v auguste 2008. Prispieva aj k pomoci Gruzínsku pri riešení dôsledkov celosvetovej hospodárskej a finančnej krízy. Makrofinančná pomoc Spoločenstva pomôže Gruzínsku zmierniť finančné ťažkosti spojené s realizáciou programu oživenia a stabilizácie hospodárstva krajiny, dohodnutého s bretton-woodskymi inštitúciami a podporovaného dohodou o pohotovostnom úvere (ďalej len „DPÚ“) s MMF, ktorá bola schválená v septembri 2008. Navrhovaná makrofinančná pomoc bude mimoriadna a časovo obmedzená a má sa realizovať súbežne s DPÚ. Bude dopĺňať pomoc poskytnutú medzinárodnými a bilaterálnymi darcami. Táto pomoc prichádza v čase, keď sa politický vzťah medzi EÚ a Gruzínskom ďalej posilňuje v nadväznosti na rozhodnutie zintenzívniť vzťahy s Gruzínskom, ktoré bolo prijaté na mimoriadnom zasadnutí Európskej rady, ktoré sa konalo v Bruseli 1. septembra 2008, a v nadväznosti na otvorenie programu Východné partnerstvo na pražskom samite, ktorý sa konal 7. mája 2009. V roku 2006 Rada prijala rozhodnutie 2006/41/ES o poskytnutí MFP Gruzínsku vo výške 33,5 milióna EUR. Posledná splátka tejto operácie vo výške 11,5 milióna EUR nebola vyplatená v dôsledku nesplnenia podmienky týkajúcej sa hospodárenia s verejnými financiami dohodnutej v memorande o porozumení. |120 | Všeobecný kontext Makroekonomická výkonnosť Gruzínska bola do augusta 2008 veľmi dobrá. Rast reálneho HDP Gruzínska dosahoval v rokoch 2005 a 2006 vyše 9 % a v roku 2007 12 %. V prvej polovici roku 2008 zostala ročná miera rastu silná, a to na úrovni 8,6 %. Vojenský konflikt s Ruskom, ktorý prepukol v auguste 2008, však narušil dobré výsledky rastu z predchádzajúcich rokov. Hospodársku situáciu Gruzínska ešte zhoršila celosvetová finančná kríza, ktorá sa šíri od konca roku 2008. Rada MMF schválila v polovici septembra 2008 dohodu o 18-mesačnom pohotovostnom úvere vo výške 750 miliónov USD (ktorá predstavuje výnimočný prístup na úrovni 300 % kvóty Gruzínska). Vzhľadom na potrebu doplniť devízové rezervy Národnej banky Gruzínska (NBG) hneď po skončení krízy z augusta 2008 bola táto dohoda termínovo urýchlená a umožnila Gruzínsku po schválení programu Radou čerpať z MMF 250 miliónov USD. V čase prípravy programu MMF odhadoval, že potreby Gruzínska týkajúce sa vonkajšieho financovania na obdobie rokov 2008 – 2010, ktoré nie sú pokryté zdrojmi očakávanými od MMF, budú približne 650 miliónov USD, vrátane 450 miliónov USD na obdobie rokov 2009 – 2010. Na základe tejto odhadovanej medzery vo vonkajšom financovaní Komisia prisľúbila makrofinančnú pomoc vo výške 46 miliónov EUR, ktorá bola v súlade aj so žiadosťou premiéra Gruzínska doručenou v septembri 2008. Makrofinančná pomoc EÚ bude kryť približne 13 % zostatkových potrieb financovania v období rokov 2009 – 2010. Prvé preskúmanie DPÚ sa uskutočnilo v decembri 2008. V tom čase sa gruzínske orgány z hľadiska relatívne pozitívneho výhľadu priamych zahraničných investícií v roku 2009 rozhodli nečerpať druhú tranžu DPÚ. Za týchto okolností Komisia posunula dokončenie návrhu o poskytnutí MFP (makrofinančnú pomoc EÚ je možné poskytnúť len ako doplňujúce financovanie k financovaniu z MMF). Následne sa však hospodárska situácia opäť zhoršila v dôsledku výraznejšieho ako očakávaného vplyvu celosvetovej hospodárskej krízy na Gruzínsko. Prudké zníženie prílevu vonkajšieho financovania vrátane príjmov z vývozu, poukazovaných peňažných prevodov a priamych zahraničných investícií, spolu so sprísnením poskytovania bankových úverov, oslabili domáci dopyt. To sa premietlo do prudkého poklesu domácej výroby a dovozu. MMF odhaduje na rok 2009 rast reálneho HDP na úrovni – 4 %. Spomalenie hospodárskeho rastu viedlo aj k zhoršeniu fiškálnej pozície. Už v roku 2008 sa deficit verejných financií napriek výraznému zvýšeniu prílevu grantov z oficiálnych zdrojov prehĺbil z menej ako 5 % HDP na 6 % HDP. Tento deficit sa mohol bez problémov financovať z príjmov z privatizácie, emisie dlhopisov a oficiálnych úverov (najmä od Svetovej banky a od Spojených štátov). Na rok 2009 je cieľom vlády zachovať porovnateľnú úroveň fiškálneho deficitu; z hľadiska schodku rozpočtových príjmov budú musieť gruzínske orgány na dosiahnutie tohto cieľa výrazne krátiť kapitálové výdavky v rozpočte, čím sa zníži schopnosť vlády poskytovať proticyklické fiškálne stimuly. Prudší ako očakávaný pokles hospodárskej aktivity sa premieta do výrazných zmien vonkajších účtov. Najnovšie výhľady MMF týkajúce sa platobnej bilancie Gruzínska v období rokov 2009 – 2010 poukazujú na znižovanie deficitu zahraničného obchodu a deficitu bežného účtu, spojené s oveľa nižším prílevom súkromného kapitálu. Znižovanie plánovaných čistých kapitálových prílevov je odrazom viacerých faktorov vrátane nižšieho prílevu priamych zahraničných investícií a vyššej amortizácie úverov. Súčasné prognózy potrieb vonkajšieho financovania vyplývajúce z týchto zmien sa zásadne nelíšia od prognóz zo septembra 2008. Tieto prognózy však zostávajú mimoriadne neisté a ľahko môže nastať situácia, že potreby financovania budú v dôsledku značných rizík poklesu výrazne vyššie. Konkrétne, hoci priame zahraničné investície klesajú, podľa prognózy majú stále zostať nad úrovňou 8 % HDP, čo môže byť príliš optimistický predpoklad. Za tejto situácie sa gruzínske orgány rozhodli požiadať o potenciálne vonkajšie financovanie s cieľom obmedziť vplyv spomalenia hospodárskeho rastu. Po ukončení druhého preskúmania dohody o pohotovostnom úvere MMF v marci Gruzínsko v rámci dohody vyčerpalo dve splátky vo výške približne 187 miliónov USD. Tretie preskúmanie programu v rámci DPÚ schválila rada MMF 6. augusta 2009. Hlavným výsledkom tohto preskúmania je predĺženie DPÚ do júna 2011 a zvýšenie finančného balíka o 270 miliónov zvláštnych práv čerpania (približne 424 miliónov USD). Gruzínsko bude tiež môcť okamžite čerpať približne 148 miliónov USD. Značné sumy pomoci sľúbené na konferencii darcov, ktorá sa konala v Bruseli 22. októbra 2008, vrátane makrofinančnej pomoci EÚ, sa javia ako dostatočné na pokrytie zostávajúcich odhadovaných potrieb Gruzínska týkajúcich sa vonkajšieho financovania, aj keď väčšinu pomoci musia darcovia ešte potvrdiť, alebo jej načasovanie je ešte potrebné spresniť. Ak sa zahrnú prísľuby darcov, prognózy požiadaviek na financovanie na roky 2009 – 2010, ktoré vypracoval MMF, naznačujú, že potreby financovania sa pokryjú v súlade s cieľom stanoveným na konferencii darcov. Ak by sa sľúbená pomoc nerealizovala, medzera vo financovaní by sa mohla opäť objaviť. Za tejto situácie považuje Komisia za vhodné potvrdiť prísľub poskytnutia MFP daný v októbri 2008 s cieľom pomôcť Gruzínsku uspokojiť jeho potreby financovania. |n | Existujúce ustanovenia v oblasti návrhu Žiadne. |140 | Súlad s inými politikami a cieľmi Únie Gruzínsko je jednou z partnerských krajín EÚ v rámci Európskej susedskej politiky (ďalej len „ESP“). Akčný plán ESP EÚ – Gruzínsko bol prijatý v novembri 2006 na obdobie piatich rokov. Európska únia má prioritný záujem vidieť na svojich východných hraniciach stabilitu, lepšiu správu vecí verejných a hospodársky rozvoj. Na tento účel Európska komisia vypracovala návrh na vytvorenie Východného partnerstva. Východné partnerstvo oficiálne uviedla do života EÚ a šesť partnerských krajín počas pražského samitu, ktorý sa konal 7. mája 2009. Európska komisia prisľúbila Gruzínsku na konferencii darcov v októbri 2008 pomoc do výšky 500 miliónov EUR. Zdroje financovania zahŕňajú finančné prostriedky plánované v rámci Nástroja európskeho susedstva a partnerstva (ENPI), ako aj krízových nástrojov, akým je Nástroj stability, Nástroj humanitárnej pomoci a Nástroj makrofinančnej pomoci. Tento balík sa vzťahuje na obdobie rokov 2008 – 2010, takže poskytuje priamu reakciu na hospodárske a sociálne ťažkosti, ktoré krajina znášala v dôsledku vojenského konfliktu z augusta 2008. Makrofinančná pomoc dopĺňa ostatné nástroje pomoci poskytnutím krátkodobej makroekonomickej pomoci Gruzínsku v kontexte hospodárskeho programu podporovaného z MMF, kým rozpočtová podpora v rámci ENPI, hoci prispieva aj ku krytiu finančných potrieb Gruzínska, je spojená s konkrétnymi sektorovými reformami. |Konzultácie so zainteresovanými stranami a posúdenie vplyvu |Konzultácie so zainteresovanými stranami |219 | Makrofinančná pomoc sa poskytuje ako neoddeliteľná súčasť pomoci medzinárodného spoločenstva na oživenie hospodárstva Gruzínska po konflikte. Útvary Komisie úzko spolupracovali so Svetovou bankou pri prípravách na spoločnú konferenciu darcov a s mnohostrannými a bilaterálnymi darcami sa uskutočňujú konzultácie o implementácii sľúbeného balíka. Útvary Komisie pri príprave tohto návrhu makrofinančnej pomoci konzultovali s Medzinárodným menovým fondom. Komisia pred podaním návrhu na makrofinančnú pomoc konzultovala s členskými štátmi EÚ v Hospodárskom a finančnom výbore. Komisia bola v pravidelnom kontakte aj s gruzínskou vládou. |Získavanie a využívanie odborných poznatkov |229 | Žiadne externé odborné poznatky sa nepovažovali za potrebné. |230 | Posúdenie vplyvu Makrofinančná pomoc je spojená s hospodárskym programom prijímateľskej krajiny podporovaným z MMF a pokrýva časť bezprostredných potrieb Gruzínska týkajúcich sa vonkajšieho financovania. Úhrady platieb sú viazané na využitie zdrojov MMF, a preto majú priamu väzbu na plnenie dohodnutých makroekonomických a štrukturálnych politík prijímateľom pomoci a na jeho tempo hospodárskej obnovy. Projektové financovanie a/alebo technická pomoc by neboli vhodné na riešenie týchto makroekonomických cieľov. Keď sa úhrady platieb grantov pridelia na financovanie rozpočtového deficitu, ako sa navrhuje v prípade Gruzínska (pozri nižšie), zvyšujú tak rámec, ktorý môže vláda využiť na financovanie fiškálnych opatrení počas poklesu hospodárskeho rastu. Povaha makrofinančnej pomoci je výnimočná, na rozdiel od operácií rozpočtovej podpory nástroja ENPI, a časový rámec pomoci je obmedzený v súlade s dohodou Gruzínska s MMF o pohotovostnom úvere. |Právne prvky návrhu |305 | Zhrnutie navrhovaných opatrení Spoločenstvo sprístupní Gruzínsku makrofinančnú pomoc vo forme splátok grantov v celkovej výške 46 miliónov EUR. Pomoc prispeje k pokrytiu zostávajúcich potrieb Gruzínska týkajúcich sa vonkajšieho financovania v období rokov 2009 – 2010, ktoré zistil Medzinárodný menový fond. Navrhovaná makrofinančná pomoc sa má realizovať súbežne s dohodou o pohotovostnom úvere s MMF schválenou v septembri 2008. Plánuje sa, že táto pomoc bude spolu s prevažnou časťou pomoci darcov Gruzínsku (s osobitnou výnimkou finančných prostriedkov z MMF) smerovaná do rozpočtu, keďže finančné ťažkosti, ktorým sú vystavené verejné financie Gruzínska, sa v súčasnosti zdajú byť mimoriadne závažné. Vyplácanie pomoci je plánované v dvoch splátkach v období rokov 2009 – 2010. Pomoc bude spravovať Komisia. V súlade s nariadením o rozpočtových pravidlách sa riadne zohľadnia osobitné ustanovenia na zabránenie podvodom a iným nezrovnalostiam. Prvá tranža je plánovaná na koniec roka 2009 a vyplatenie druhej tranže je plánované na začiatok roka 2010. Makrofinančná pomoc by mohla byť termínovo urýchlená, ak to bude odôvodnené z hľadiska vývoja hospodárskej situácie v Gruzínsku. Podmienky, na ktoré je viazané vyplatenie splátok grantu, budú zahŕňať úspešné plnenie DPÚ MMF a plnenie konkrétnych podmienok v mnohých rozhodujúcich oblastiach politiky, na ktorých sa dohodne Európska komisia a vláda Gruzínska. Komisia má v úmysle zamerať sa na obmedzený počet oblastí osobitného významu pre makrofinančnú stabilitu, najmä na verejné financie (a tým nadviazať na predchádzajúcu makrofinančnú pomoc EÚ Gruzínsku) a na reformy finančného sektora. Podmienky budú v súlade s prioritami Akčného plánu ESP EÚ – Gruzínsko. |310 | Právny základ Právnym základom tohto návrhu je článok 308 zmluvy. |329 | Zásada subsidiarity Návrh patrí do výlučnej právomoci Spoločenstva. Zásada subsidiarity sa preto neuplatňuje. |Zásada proporcionality Návrh je v súlade so zásadou proporcionality z nasledujúcich dôvodov. |331 | Pomoc je smerovaná do štátneho rozpočtu Gruzínska; tým je sprístupnená na financovanie verejných výdavkov prostredníctvom vnútroštátnych spôsobov implementácie. Vzhľadom na to, že najnovšie prognózy naznačujú, že hospodársky výhľad zostáva nestály, vyplácanie pomoci sa plánuje len v dvoch splátkach a s presunom na skoršie termíny. |332 | Výška pomoci zodpovedá 13 % zostávajúcich nepokrytých potrieb financovania platobnej bilancie, ktoré MMF stanovil v rámci dohody o pohotovostnom úvere. Vzhľadom na pomoc prisľúbenú Gruzínsku členskými štátmi EÚ a ďalšími bilaterálnymi darcami a mnohostrannými veriteľmi sa to považuje za primeranú úroveň záťaže, ktorú na seba berie Spoločenstvo. |Výber nástrojov |341 | Navrhované nástroje: ostatné. |342 | Iné nástroje by neboli vhodné, keďže bez rámcového nariadenia o nástroji makrofinančnej pomoci sú rozhodnutia Rady ad hoc podľa článku 308 zmluvy jediným dostupným právnym nástrojom na túto pomoc. |Vplyv na rozpočet |401 | Pomoc by sa financovala z viazaných rozpočtových prostriedkov na rok 2009 v rámci rozpočtovej položky 01 03 02 (makroekonomická pomoc), pričom platby sa uskutočnia v rokoch 2009 a 2010. |Doplňujúce informácie |Doložka o preskúmaní/revízii/skončení účinnosti |533 | Návrh obsahuje doložku o skončení účinnosti. |E-8379 |1.  2009/0147 (CNS)NávrhROZHODNUTIE RADYo poskytnutí makrofinančnej pomoci GruzínskuRADA EURÓPSKEJ ÚNIE,so zreteľom na Zmluvu o založení Európskeho spoločenstva, a najmä na jej článok 308,so zreteľom na návrh Komisie[1],so zreteľom na stanovisko Európskeho parlamentu[2],po porade s Hospodárskym a finančným výborom,keďže:2.  Vzťahy medzi Gruzínskom a Európskou úniou sa rozvíjajú v rámci Európskej susedskej politiky, ktorá sa posilní novo ustanoveným Východným partnerstvom.3.  Na mimoriadnom zasadnutí Európskej rady, ktoré sa konalo 1. septembra 2008, sa potvrdila ochota EÚ posilniť vzťahy EÚ a Gruzínska po skončení ozbrojeného konfliktu z augusta 2008 medzi Gruzínskom a Ruskom.4.  Stabilizáciu a oživenie hospodárstva Gruzínska podporuje Medzinárodný menový fond (MMF) prostredníctvom dohody o pohotovostnom úvere, ktorá bola schválená 15. septembra 2008.5.  Na konferencii darcov, ktorá sa konala 22. októbra 2008, medzinárodné spoločenstvo prisľúbilo podporu oživeniu hospodárstva Gruzínska v súlade so spoločným vyhodnotením potrieb realizovaným Organizáciou Spojených národov a Svetovou bankou.6.  Európske spoločenstvo oznámilo pomoc Gruzínsku v období rokov 2008 – 2010 vo výške do 500 miliónov EUR.7.  Vzhľadom na to, že v období rokov 2009 – 2010 zostávajú v platobnej bilancii značné nepokryté potreby financovania, makrofinančná pomoc sa zahŕňa do balíka Spoločenstva určeného pre Gruzínsko.8.  S cieľom zabezpečiť účinnú ochranu finančných záujmov Spoločenstva súvisiacich s touto finančnou pomocou je potrebné stanoviť, aby Gruzínsko prijalo vhodné opatrenia týkajúce sa predchádzania podvodom, korupcii a iným nezrovnalostiam súvisiacim s touto pomocou a boja proti nim, ako aj vykonávania kontrol Komisiou a auditov Dvorom audítorov.9.  Uvoľnením tejto finančnej pomoci Spoločenstva nie sú dotknuté právomoci rozpočtového orgánu.10.  Túto pomoc by mala spravovať Komisia po porade s Hospodárskym a finančným výborom.11.  V zmluve sa neustanovujú na prijatie tohto rozhodnutia iné právomoci ako právomoci podľa článku 308,ROZHODLA TAKTO:Článok 112.  Spoločenstvo poskytne Gruzínsku finančnú pomoc vo výške najviac 46 miliónov EUR vo forme grantov s cieľom podporiť úsilie Gruzínska v povojnovej obnove hospodárstva, ktoré je postihnuté aj medzinárodnou finančnou krízou, a zmierniť finančné ťažkosti spojené s realizáciou vládneho programu hospodárskych reforiem.13.  Finančnú pomoc Spoločenstva spravuje Komisia po porade s Hospodárskym a finančným výborom a v súlade s dohodami alebo dohovormi dosiahnutými medzi MMF a Gruzínskom.14.  Finančná pomoc Spoločenstva bude k dispozícii na dva roky počnúc prvým dňom od nadobudnutia platnosti memoranda o porozumení uvedeného v článku 2 ods. 1. Ak si to však okolnosti vyžiadajú, Komisia sa môže po porade s Hospodárskym a finančným výborom rozhodnúť predĺžiť obdobie možného čerpania najviac o jeden rok.Článok 215.  Komisia je splnomocnená dohodnúť s gruzínskymi orgánmi po porade s Hospodárskym a finančným výborom podmienky hospodárskej politiky a finančné podmienky, ktorým bude podliehať táto pomoc Spoločenstva, a ktoré sa majú stanoviť v memorande o porozumení a v dohode o poskytnutí grantu. Tieto podmienky musia byť v súlade s dohodami alebo dohovormi dosiahnutými medzi MMF a Gruzínskom.16.  Počas realizácie finančnej pomoci Spoločenstva Komisia kontroluje riadny stav gruzínskych finančných opatrení, administratívnych postupov a vnútorných a vonkajších kontrolných mechanizmov, ktoré sú relevantné vzhľadom na takúto pomoc.17.  Komisia pravidelne overuje, či je hospodárska politika v Gruzínsku v súlade s cieľmi pomoci Spoločenstva a či sa dohodnuté podmienky hospodárskej politiky a finančné podmienky uspokojivo plnia. Pri týchto kontrolách pracuje Komisia v úzkej koordinácii s Medzinárodným menovým fondom a Svetovou bankou, a v prípade potreby s Hospodárskym a menovým výborom.Článok 318.  Komisia poskytne Gruzínsku finančnú pomoc Spoločenstva v dvoch splátkach.19.  Komisia rozhodne o uvoľnení splátok na základe uspokojivého plnenia hospodárskeho programu podporovaného MMF a akýchkoľvek ďalších opatrení medzi Gruzínskom a Spoločenstvom podľa ustanovenia článku 2 ods. 1. Vyplatenie druhej splátky sa uskutoční najskôr tri mesiace od uvoľnenia prvej splátky.20.  Finančné prostriedky Spoločenstva sa vyplatia Národnej banke Gruzínska. V súlade s ustanoveniami, ktoré sa dohodnú v memorande o porozumení, vrátane potvrdenia zostatkových potrieb financovania rozpočtu, sa ich protihodnota v miestnej mene môže previesť do Štátnej pokladnice Gruzínska ako konečnému príjemcovi.Článok 4Finančná pomoc Spoločenstva sa realizuje v súlade s ustanoveniami nariadenia (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev[3], a v súlade s jeho vykonávacími pravidlami[4]. Príslušné opatrenia, ktoré má Gruzínsko prijať v záujme predchádzania podvodom, korupcii a iným nezrovnalostiam súvisiacim s touto pomocou a v záujme boja proti nim, sa ustanovia najmä v memorande o porozumení a v dohode o poskytnutí grantu, ktoré sa uzatvoria s gruzínskymi orgánmi. Ustanovia sa v nich aj kontroly, ktoré vykoná Komisia, vrátane kontrol vykonávaných Európskym úradom pre boj proti podvodom (OLAF), s oprávnením vykonávať kontroly a inšpekcie na mieste, ako aj audity, ktoré v prípade potreby vykoná na mieste Dvor audítorov.Článok 5Každoročne k 31. augustu predloží Komisia Európskemu parlamentu a Rade správu, ktorá obsahuje hodnotenie vykonávania tohto rozhodnutia v predchádzajúcom roku. V tejto správe sa uvedú väzby medzi politickými podmienkami uvedenými v memorande o porozumení podľa článku 2 ods. 1, priebežným stavom hospodárstva a plnením rozpočtu Gruzínska a rozhodnutím Komisie uvoľniť splátky pomoci.Článok 6Toto rozhodnutie nadobúda účinnosť dňom jeho uverejnenia v Úradnom vestníku Európskej únie .V BruseliZa RadupredsedaLEGISLATÍVNY FINANČNÝ VÝKAZ1. NÁZOV NÁVRHU:Makrofinančná pomoc Gruzínsku.2. RÁMEC ABM / ABBPríslušné oblasti politiky a súvisiace činnosti:Hlava 01 – Hospodárske a finančné záležitosti, 03 – Medzinárodné hospodárske a finančné záležitosti.3. ROZPOČTOVÉ POLOŽKY3.1. Rozpočtové položky [prevádzkové položky a súvisiace položky technickej a administratívnej pomoci (predtým položky BA)] vrátane ich názvov:Článok 01 03 02 – Makroekonomická pomoc3.2. Trvanie akcie a finančného vplyvu:Akcia začína v roku 2009 a predbežne sa všetky úhrady platieb uskutočnia v období rokov 2009 – 2010 v dvoch splátkach. Nie je však možné vylúčiť oneskorenia, ktoré by predĺžili operáciu.3.3. Rozpočtové charakteristiky:Rozpočtová položka | Druh výdavkov | Nové | Príspevok EZVO | Príspevky kandidátskych krajín | Výdavková kapitola vo finančnom výhľade |01 03 02 | Nepovinné | Dif. | NIE | NIE | NIE | č. 4 |4. ZHRNUTIE ZDROJOV4.1. Finančné zdroje4.1.1. Zhrnutie viazaných rozpočtových prostriedkov (VRP) a platobných rozpočtových prostriedkov (PRP)v mil. EUR (zaokrúhlené na 3 desatinné miesta)Druh výdavkov | Oddiel č. | 2009 | 2010 | Spolu |Prevádzkové výdavky[5] |Viazané rozpočtové prostriedky (VRP) | 8.1. | a | 99 000 | 107 000[6] |Platobné rozpočtové prostriedky (PRP) | b | 110 000 | 111 0005 |Administratívne výdavky zahrnuté v referenčnej sume |Technická a administratívna pomoc (NRP) | 8.2.4. | c | 0 |CELKOVÁ REFERENČNÁ SUMA |Viazané rozpočtové prostriedky | a+c |Platobné rozpočtové prostriedky | b+c |Administratívne výdavky nezahrnuté v referenčnej sume |Ľudské zdroje a súvisiace výdavky (NRP) | 8.2.5. | d |Administratívne náklady nezahrnuté v referenčnej sume (NRP) okrem nákladov na ľudské zdroje a súvisiacich nákladov | 8.2.6. | e |Celkové orientačné finančné náklady na akciu |VRP vrátane nákladov na ľudské zdroje spolu | a+c+d+e | 99 000 | 107 0005 |PRP vrátane nákladov na ľudské zdroje spolu | b+c+d+e | 110 000 | 111 0005 |4.1.2. Zlučiteľnosť s finančným plánovanímX Návrh je zlučiteľný s platným finančným plánovaním.( Návrh si vyžaduje zmenu v plánovaní príslušnej výdavkovej kapitoly vo finančnom výhľade.( Návrh si môže vyžadovať uplatnenie ustanovení medziinštitucionálnej dohody[7] (t. j. nástroj flexibility alebo revíziu finančného výhľadu).4.1.3. Finančný vplyv na príjmyX Návrh nemá finančný vplyv na príjmy.( Návrh má finančný vplyv na príjmy, a to s týmto účinkom:4.2. Ľudské zdroje – pracovníci zamestnaní na plný pracovný čas (vrátane úradníkov, dočasných zamestnancov a externých pracovníkov) – pozri podrobné informácie v bode 8.2.1Ročné požiadavky | 2009 | 2010 |Počet ľudských zdrojov spolu | 1/3 | 1/3 |5. CHARAKTERISTIKY A CIELE5.1. Potreby, ktoré sa majú uspokojiť v krátkodobom alebo dlhodobom horizontePo ozbrojenom konflikte s Ruskom sa v treťom štvrťroku 2008 hospodársky rast Gruzínska znížil. Pokles hospodárskeho rastu je odvtedy ešte výraznejší v dôsledku vplyvu celosvetovej hospodárskej a finančnej krízy. Medzinárodný menový fond stanovil na obdobie rokov 2008 – 2010 nepokryté potreby vonkajšieho financovania vo výške 1,4 miliardy USD. Prostredníctvom dohody o pohotovostnom úvere s MMF získalo Gruzínsko prístup približne k 750 miliónom USD. Zostatkové nepokryté potreby financovania v období rokov 2009 – 2010, ktoré MMF odhadol približne na 450 miliónov USD, by mali pokryť bilaterálni a mnohostranní darcovia vrátane Európskej únie. Následné preskúmania DPÚ, ktoré vykonal MMF, potvrdzujú potrebu rozsiahleho vonkajšieho financovania deficitu platobnej bilancie a fiškálneho deficitu Gruzínska.5.2. Pridaná hodnota v prípade zapojenia Spoločenstva, zlučiteľnosť návrhu s inými finančnými nástrojmi a možná synergiaMedzinárodní darcovia prisľúbili na spoločnej konferencii Európskej komisie/Svetovej banky, ktorá sa konala v Bruseli 22. októbra 2008, Gruzínsku pomoc pri odstraňovaní následkov konfliktu v celkovej výške 3,4 miliardy EUR. Európska komisia sľúbila 500 miliónov EUR, s výhradou revízie na základe tempa obnovy a vývoja gruzínskeho hospodárstva. Členské štáty EÚ sľúbili ďalších 131 miliónov EUR. Európska investičná banka môže navrhnúť v strednodobom horizonte poskytnutie pôžičiek Gruzínsku do výšky 250 miliónov EUR. Finančná pomoc Spoločenstva na oživenie hospodárstva Gruzínska odzrkadľuje strategickú dôležitosť tejto krajiny pre EÚ v súvislosti s Európskou susedskou politikou a novo ustanoveným Východným partnerstvom. Nástroj makrofinančnej pomoci je zahrnutý do celkového balíka pomoci ES na účel dosiahnutia súčinnosti s hospodárskym programom podporovaným z MMF, s ktorým je použitie tohto nástroja priamo spojené.5.3. Ciele, očakávané výsledky a súvisiace ukazovatele návrhu v kontexte rámca ABMV rámci činnosti „Medzinárodné hospodárske a finančné záležitosti“ Generálneho riaditeľstva pre hospodárske a finančné záležitosti cieľ „poskytnúť makrofinančnú pomoc tretím krajinám pri riešení krízy ich platobnej bilancie a pri obnovení udržateľnosti zahraničného dlhu“ súvisí so všeobecným cieľom „podporovať prosperitu za hranicami EÚ“.Súvisiace ukazovatele sú „saldo bežného účtu ako percento HDP“, „zahraničný dlh ako percento HDP“ a „oficiálne rezervy vyjadrené v mesiacoch dovozu tovaru a služieb“.5.4. Spôsob implementácie (orientačný)X Centralizované hospodárenieX priamo na úrovni Komisie( nepriamo delegovaním právomocí na:( výkonné agentúry,( subjekty zriadené Spoločenstvami podľa článku 185 nariadenia o rozpočtových pravidlách,( národné verejné subjekty/subjekty poverené poskytovaním služieb vo verejnom záujme.( Zdieľané alebo decentralizované hospodárenie( s členskými štátmi,( s tretími krajinami.( Spoločné hospodárenie s medzinárodnými organizáciami (bližšie uveďte)Poznámky:6. MONITOROVANIE A HODNOTENIE6.1. Systém monitorovaniaÚtvary Komisie budú monitorovať akciu na základe makroekonomických opatrení a opatrení štrukturálnej politiky, ktoré sa dohodnú s gruzínskymi orgánmi v memorande o porozumení. Od gruzínskych orgánov sa bude vyžadovať, aby pravidelne podávali útvarom Komisie správy o týchto opatreniach. Delegácia Európskej komisie v Tbilisi bude takisto poskytovať pravidelné správy o otázkach, ktoré sú relevantné v súvislosti s monitorovaním pomoci. Útvary Komisie zostanú v úzkom kontakte s MMF a Svetovou bankou, aby využili ich skúsenosti.6.2. Hodnotenie6.2.1. Hodnotenie ex-anteHodnotenie ex-ante vykonali útvary Komisie (oddelenie D3 Generálneho riaditeľstva pre hospodárske a finančné záležitosti).6.2.2. Opatrenia prijaté po strednodobom hodnotení/hodnotení ex-post (znalosti získané z podobných predchádzajúcich skúseností)Od roku 2004 bolo spolu vykonaných deväť hodnotení ex-post operácií makrofinančnej pomoci, vrátane dvoch hodnotení v nových nezávislých štátoch bývalého Sovietskeho zväzu (Arménsko, Tadžikistan). Nezávislé hodnotenie ex-post makrofinančnej pomoci Gruzínsku, ktorá bola poskytnutá na základe rozhodnutia Rady 2006/41/ES z 24. januára 2006, sa práve vykonáva a malo by sa dokončiť v roku 2009, pred očakávaným začatím implementácie navrhovanej pomoci.Z doteraz vykonaných hodnotení vyplynulo, že operácie MFP prispievajú k zlepšeniu vonkajšej udržateľnosti, makroekonomickej stabilite a dosiahnutiu štrukturálnych reforiem v prijímateľskej krajine, hoci niekedy mierne a nepriamo. Operácie MFP mali vo väčšine prípadov pozitívny vplyv na platobnú bilanciu prijímateľskej krajiny a prispeli k zmierneniu jej rozpočtových ťažkostí. Viedli aj k mierne vyššiemu hospodárskemu rastu.6.2.3. Podmienky a pravidelnosť budúcich hodnoteníGenerálne riaditeľstvo pre hospodárske a finančné záležitosti plánuje prostredníctvom externých konzultantov vykonať v rámci viacročného hodnotiaceho programu nezávislé hodnotenie ex-post pomoci poskytnutej Gruzínsku. Toto sa uskutoční jeden alebo dva roky po ukončení obdobia implementácie.7. OPATRENIA PROTI PODVODOMÚtvary Komisie zaviedli stály program operatívnych hodnotení finančných tokov a administratívnych postupov vo všetkých tretích krajinách, ktoré sú prijímateľmi makrofinančnej pomoci Spoločenstva, s cieľom splniť požiadavky stanovené v nariadení o rozpočtových pravidlách, ktoré sa vzťahuje na všeobecný rozpočet Európskych spoločenstiev.V októbri 2004 útvary Komisie hodnotili v Gruzínsku, s pomocou riadne poverených externých odborníkov, spoľahlivosť finančných tokov a administratívnych postupov, ktoré sú relevantné pre tento druh pomoci, pričom dospeli k záveru, že rámec správneho finančného hospodárenia s makrofinančnou pomocou je dostatočne účinný. Následné operatívne hodnotenie sa vykonala v decembri 2005, opäť s pomocou externých odborníkov. Zistenia aktualizovaného operatívneho hodnotenia sa použili na stanovenie vhodných podmienok makrofinančnej pomoci poskytnutej Gruzínsku na základe rozhodnutia Rady (2006/41/ES) z 24. januára 2006. Pri príprave súčasnej navrhovanej makrofinančnej pomoci Gruzínsku sa plánuje nové operatívne hodnotenie. Výsledky tohto aktualizovaného hodnotenia sa využijú na pomoc pri stanovení konkrétnych politických opatrení, ktorými má byť uvoľnenie pomoci podmienené, s cieľom posilniť efektívnosť, transparentnosť a zodpovednosť systémov riadenia verejných financií v Gruzínsku.Navrhovaný právny základ makrofinančnej pomoci Gruzínsku zahŕňa ustanovenie týkajúce sa opatrení na predchádzanie podvodom. Tieto opatrenia budú ďalej rozpracované v rámci memoranda o porozumení a dohody o poskytnutí grantu. Predpokladá sa, že pomoc bude podmienená súborom špecifických politických podmienok, najmä v oblasti hospodárenia s verejnými financiami, s cieľom posilniť efektívnosť, transparentnosť a zodpovednosť pomoci. Makrofinančná pomoc podlieha overeniu, kontrole a postupom auditu v rámci právomoci Komisie vrátane Európskeho úradu pre boj proti podvodom (OLAF) a Európskeho dvora audítorov.8. PODROBNÉ ÚDAJE O ZDROJOCH8.1. Ciele návrhu z hľadiska ich finančných nákladovviazané rozpočtové prostriedky v mil. EUR (zaokrúhlené na 3 desatinné miesta)Rok 2009 | Rok n+1 | Rok n+2 | Rok n+3 | Rok n+4 | Rok n+5 |Úradníci alebo dočasní zamestnanci[9] (XX 01 01) | A*/AD | 1/3 | 1/3 |B*, C*/AST |Zamestnanci financovaní[10] podľa článku XX 01 02 |Iní zamestnanci[11] financovaní podľa článku XX 01 04/05 |SPOLU | 1/3 | 1/3 |8.2.2. Opis úloh vyplývajúcich z akcieOkrem iného príprava/prerokovanie memoránd o porozumení a dohody o poskytnutí grantu, nadväzovanie kontaktov s orgánmi a s medzinárodnými finančnými inštitúciami, monitorovanie hospodárskej a štrukturálnej politiky prijímateľskej krajiny, vykonávanie kontrolných misií a príprava hlásení zamestnancov Komisie, príprava postupov Komisie súvisiacich so spravovaním pomoci.8.2.3. Pôvod ľudských zdrojov (štatutárny)X Pracovné miesta pridelené v súčasnosti na riadenie programu, ktoré sa majú nahradiť alebo predĺžiť.( Pracovné miesta predbežne pridelené v rámci plnenia RPS/PNR (ročnej politickej stratégie/predbežného návrhu rozpočtu) na rok n.( Pracovné miesta požadované v ďalšom postupe RPS/PNR.( Pracovné miesta preobsadzované zo zdrojov existujúcich v príslušnom riadiacom útvare (vnútorná reorganizácia).( Pracovné miesta požadované na rok n, ale neplánované v rámci RPS/PNR daného roku.8.2.4. Ostatné administratívne výdavky zahrnuté v referenčnej sume (XX 01 04/05 – Výdavky na administratívne riadenie)v mil. EUR (zaokrúhlené na 3 desatinné miesta)Rozpočtová položka 01 03 02 Makroekonomická pomoc | Rok n | Rok n+1 | Rok n+2 | Rok n+3 | Rok n+4 | Rok n+5 a nasl. | SPOLU |Iná technická a administratívna pomoc |- intra muros |- extra muros 1) Operatívne hodnotenie 2) Hodnotenie ex-post | 0,050 | 0,250 |Technická a administratívna pomoc spolu | 0,050 | 0,250 |8.2.5. Finančné náklady na ľudské zdroje a súvisiace náklady nezahrnuté v referenčnej sumev mil. EUR (zaokrúhlené na 3 desatinné miesta)Druh ľudských zdrojov | Rok n | Rok n+1 | Rok n+2 | Rok n+3 | Rok n+4 | Rok n+5 a nasl. |Úradníci a dočasní zamestnanci (XX 01 01) | 0,030 | 0,030 |Zamestnanci financovaní podľa článku XX 01 02 (pomocní zamestnanci, vyslaní národní experti, zmluvní zamestnanci atď.) (uveďte rozpočtovú položku) |Náklady na ľudské zdroje a súvisiace náklady (nezahrnuté v referenčnej sume) spolu | 0,030 | 0,030 |Výpočet – Úradníci a dočasní zamestnanci |V prípade potreby pozri bod 8.2.1. |NEUPLATŇUJE SA |Výpočet – Zamestnanci financovaní podľa článku XX 01 02 |V prípade potreby pozri bod 8.2.1. |NEUPLATŇUJE SA |8.2.6. Ostatné administratívne výdavky nezahrnuté v referenčnej sume v mil. EUR (zaokrúhlené na 3 desatinné miesta) |Rok 2009 | Rok n+1 | Rok n+2 | Rok n+3 | Rok n+4 | Rok n+5 a nasl. | SPOLU |XX 01 02 11 01 – Služobné cesty | 0,020 | 0,010 | 0,030 |XX 01 02 11 02 – Zasadnutia a konferencie |XX 01 02 11 03 – Výbory[13] |XX 01 02 11 04 – Štúdie a konzultácie |XX 01 02 11 05 - Informačné systémy |2 Ostatné výdavky na riadenie (XX 01 02 11) spolu |3 Ostatné výdavky administratívnej povahy (spresnite uvedením odkazu na rozpočtovú položku) |Administratívne náklady (nezahrnuté v referenčnej sume) okrem nákladov na ľudské zdroje a súvisiacich nákladov spolu | 0,020 | 0,010 | 0,030 |Výpočet – Ostatné administratívne výdavky nezahrnuté v referenčnej sume |Tri služobné cesty zamestnancov pre jednu osobu/dve osoby. |[1] Ú. v. EÚ C […], […], s. […].[2] Ú. v. EÚ C […], […], s. […].[3] Ú. v. ES L 248, 16.9.2002, s. 1.[4] Nariadenie Komisie (ES, Euratom) č. 2342/2002, Ú. v. ES L 357, 31.12.2002, s. 1.[5] Výdavky, ktoré nespadajú do kapitoly xx 01 príslušnej hlavy xx.[6] Predbežný návrh rozpočtu na rok 2010.[7] Pozri body 19 a 24 medziinštitucionálnej dohody.[8] Ako je uvedené v oddiele 5.3[9] Náklady, ktoré NIE sú zahrnuté v referenčnej sume.[10] Náklady, ktoré NIE sú zahrnuté v referenčnej sume.[11] Náklady, ktoré sú zahrnuté v referenčnej sume.[12] Uveďte odkaz na konkrétny legislatívny finančný výkaz pre príslušné výkonné agentúry.[13] Uveďte druh výboru a skupinu, ku ktorej patrí.